Aeroprakt A-22LS rekisteritunnuksella G-CINV.
**Aeroprakt A-22** (ukr. Аеропракт А-22) on ukrainalaisvalmisteinen, Aeroprakt-yhtiön valmistama ultrakevyt lentokone. Se on hinnaltaan edullinen, uuden lentokoneen myyntihinta VFR-perusvarustuksella voi olla alle 90 000 euroa.

Ilmaisku miehittämättömällä koneella Tatarstaniin huhtikuussa 2024
------------------------------------------------------------------

Huhtikuun alussa 2024 raportoitiin, että muunnettua, robottiohjauksella varustettua ja räjähteillä kuormattua Aeroprakt A-22 -lentokonetta olisi käytetty Venäjän Tatarstanin Jelabugassa sijaitsevaa, iranilaismallisia Shahed-136 -räjähdedroneja kokoavan tehtaan alueelle 2. huhtikuuta 2024 tehtyyn sotilaalliseen iskuun. Ukrainan mukaan Venäjä oli hyökännyt 25-kuukautta jatkuneen sodan aikana maahan yli 4630:lla Shared-droonilla. Isku vaurioitti ainakin tehdasalueen majoittumistiloja. Venäläislähteiden mukaan niissä olisi majoittunut asetehtaalle eli räjähdedroonien kokoamiseen palkattuja opiskelijoita. Ukraina iski myös Tatneft-yhtiön Tanecon öjynjalostamoon läheisessä Nižnekamskissa. Useat medialähteet tulkitsivat Ukrainan sotilastiedustelun toteuttaneen räjähteillä varustetulla Aeroprakt A-22 -koneella tehdyn iskun. Muiden kuin yhden koneen osalta Tatarstaniin tehdyissä iskuissa käytettujä miehittämättömien ilma-alusten malleja ei viestimissä ole täsmennetty.

Aeroprakt-yhtiön toimitusjohtaja kertoi, että yhtiö ei ole osallinen miehittämättömien ilma-alusten valmistamisessa eikä tiedä kuka olisi kauko-ohjaimet ja navigointilaitteistot lentokoneeseen asentanut. Hänen mukaansa mahdollisesti jotain yhtiön valmistamista noin 1600 lentokoneesta on muunneltu. Venäjällekin oli ennen sotaa myyty noin 100 yhtiön valmistama konetta.

Valokuvia
---------

* Aeroprakt A-22.Aeroprakt A-22.
* Venäjälle rekisteröity Aeroprakt A-22 suksilla.Venäjälle rekisteröity Aeroprakt A-22 suksilla.
* Kellukkeilla varustettu Aeroprakt A-22.Kellukkeilla varustettu Aeroprakt A-22.

Lähteet
-------

1. ↑  Aeroprakt-22 *aeroprakt.de*. Viitattu 6.4.2024. (englanniksi)
2. 1 2 3  David Axe: Ukraine’s New Factory-Smashing Drone Is A $90,000 Sport Plane With A Robot At The Controls *forbes.com*.  3.4.2024. Viitattu 6.4.2024. (englanniksi)
3. ↑  Price list *foxbataircraft.com*.  2017. Viitattu 6.4.2024. (englanniksi)
4. ↑  Guy Faulconbridge & Vladimir Soldatkin: Ukrainian drone hits Russia's third-biggest refinery, damage not critical *reuters.com*.  2.4.2024. Viitattu 6.4.2024. (englanniksi)
5. 1 2  ASN Wikibase Occurrence # 382524 a *aviation-safety.net*.  2.4.2024. Viitattu 6.4.2024. (englanniksi)
6. 1 2  Tom Balmforth & Max Hunder: Small uncrewed Ukrainian plane likely used in attack deep inside Russia - experts *reuters.com*.  4.4.2024. Viitattu 6.4.2024. (englanniksi)
7. 1 2 3  Andrew Roth: Ukrainian drone attacks target oil refinery and factory deep inside Russia *theguardian.com*.  2.4.2024. Viitattu 6.4.2024. (englanniksi)
8. ↑  Veronika Melkozerova: Ukraine attacks Shahed drone factory, oil refinery deep inside Russia *politico.eu*.  2.4.2024. Viitattu 6.4.2024. (englanniksi)

Aiheesta muualla
----------------

* Kuvia tai muita tiedostoja aiheesta **Aeroprakt A-22** Wikimedia Commonsissa